ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሱዳን ኣብ መስርሕ ልዝብ ግድብ ሕዳሰ ኣይተሰማመዐትን 11 ጥሪ 2021 ምንጪ ስእሊ, Grand Ethiopian Renaissance Dam ብቐዳመ ሰናብቲ ኣብ ዝነበረ ስሉሳዊ ዘተ ኢትዮጵያ፣ ግብጽን ሱዳንን፡ ኣብ ዙርያ ግድብ ህዳሰ ኢትዮጵያ፡ ዝካየድ ልዝብ ቐጻልነት ንክህልዎ ዝቐረበ ሓሳብ ሱዳን ነጺጋቶ። እቲ ልዝብ ንክቕጽል ንምሕጋዝ ምስ ሰብ ሞያ ሕብረት ኣፍሪቃ ኣኼባ ምስተኻየደ ንኣቦ መንበር ቤት ምኽሪ እቲ ሕብረት ክቐርብ ኣብ ዝብል ሓሳብ ኢትዮጵያን ግብጽን ክሰማምዓ እንከለዋ፡ ሱዳን ግን ከም ዘይተቐበለቶ ንኣኼባ ሚኒስትራት ሰለስቲአን ሃገራት ጠሚቱ ዝወጽአ መግለጺ የረድእ። ግድብ ህዳሰ ኢትዮጵያ፡ እታ ሃገር ምስ ሱዳን ኣብ ዘዋስና ምዕራባዊ ክፋል ትሃንጾ ዘላ ኮይኑ፡ ህንጸት እቲ ግድብ 78 ሚኢታዊት ከም ዝበጽሐ ይግለጽ። ኣብ ዝሓለፈ ዓመት ወርሒ ሓምለ ድማ ቐዳማይ ዙርያ ምምላእ ማይ ከም ዝተጀመረ ይዝከር። ቅድም ኢሉ ብሸምጋልነት ሕብረት ኣፍሪቃ ይካየድ ዝነበረ ድርድር ምምላእ ማይ እቲ ግድብ፡ ብሰንበት ሚኒስትራት ማይ ሰለስቲአን ሃገራት ብኢንተርነት ዘካይዱዎ ዝነበረ ዘተ ብዘይስምምዕ ተወዲዱ'ዩ። እዚ ኣኼባ፡ ሕብረት ኣፍሪቃ ብምውካል ሚኒስትር ምትሕብባርን ዓለምለኻዊ ርክባትን ከምኡ'ውን ኣካቢት ቤት ምኽሪ ፈጻሚ ስራሕ ሕብረት ኣፍሪቃን ናሌዲ ፓንዶር እናተመርሐ ኣብ ደቡብ ኣፍሪቃ ዝካየድ ኮይኑ፡ እቲ ኣኼባ ብዘይስምምዕ ብምውድኡ ከም ዝሓዘነት ብምግላጽ እቲ ጉዳይ ናብ ፕሬዝደንት ስሪል ራማፎሶ ከም ዝመርሐቶ ማዕኸን ዜና ሱዳን ጸብጺቡ። ሱዳን ብወገና፡ ስምምዕ ግድብ ህዳሰ መዕለቢ ከይረኸበ እንከሎ፡ ኻልኣይ ዙርያ ምምላእ ማይ ዝካየድ እንተኾይኑ ኣብ ግድብ ሮዚየር ሓደጋ ከስዕብ'ዩ ብምባል ተቓዊማቶ ኣላ። ግድብ ሮዚየር ማይ ናይ ምሓዝ ዓቕሙ ካብ ግድብ ህዳሰ ብ10 ሚኢታዊት ዝተሓተ'ዩ ተባሂሉ ኣሎ። እንካ ሃባ ኢትዮጵያ፣ ግብጽን ሱዳንን ብመግለጺታት ሱዳን ኣብ ግድብ ህዳሰ መርገፂኣ ክትቅይር'ዶ ትኸውን?
